Dia di Tera

Dia di Tera, tambe Dia di Mama Tera of Dia di Planeta Tera (na Ingles: Earth Day), ta un evento anual rond mundo riba dia 22 di april pa mustra sosten na proteccion di medio ambiente. Earth Day 2020: What is it and how do people mark it around the world?, Independent.co.uk (21 di april 2020)The 50th Anniversary Of Earth Day Unites Tens Of Millions Of People Across The World In Action And A Multi-Platform Event, Yahoo.com (24 di april 2020)  

E idea di Dia di Tera tawata iniciativa di Gaylord Nelson (1916-2005), senador Mericano pa estado di Wisconsin y activista ambiental. E ta realisa, despues di tabata testigo na 1970 di un oil spil grandi na California y tambe inspira pa e movemento anti-guera, cu su persona hunto cu conscientisacion publico di efectonan di polucion di aire, awa y tera lo por yuda pone e tema di proteccion di medio ambiente riba e agenda politico.Dia Internacional di Mama Tera (Earth Day) 2021 ta un movemento no solamente un dia, Awemainta (23 april 2021)

Riba e prome Dia di Tera na aña 1970 miyones di Mericano a mobilisa pa protesta p’e ignorancia ambiental y pa exigi pa tuma un rumbo nobo pa proteha e planeta tera. Esaki a conduci na e aprobacion di leynan ambiental emblematica na Merca, incluyendo leynan di aire limpi, awa limpi y especienan den peliger di extincion. Hopi pais a adopta leynan similar. Na 2016 Nacionnan Uni a scoge Dia di Tera como fecha pa firma e Acuerdo di Paris relaciona cu e crisis di cambio di clima.  

 Aruba 
Dia di Tera a bira un evento nacional na Aruba na 1994, ora cu a hisa e 'Earth Flag' na BNA  na Oranjestad riba 22 di april. Gobernador di Aruba tabata presente y prome minister Nelson Oduber a hiba un discurso pa e publico presente. Riba Dia di Tera 2021 a inaugura "E Torito", un plantacion chikito situa na departamento di Agricultura, Cria y Pesca Santa Rosa na Aruba. E cunucu aki, cu tin mata di bacoba, banana, blogo, sorsaca, lamoenchi, apelsina y mandarin, ta sirbi specialmente pa ilustra cu por cultiva un variedad di producto na cas sin tin mucho espacio of tereno. Inauguracion di un cunuco nobo na Santa Rosa, Awemainta (29 april 2021)

 Mira tambe 
 Dia Mundial di Medio Ambiente

Category:Tera